Leseli. Lisebelisoa tse ngata li ameha hampe ke mahlaseli a letsatsi, ho fetola 'mala oa bona le boleng ba bona. Ga twe ene o ne a re Andries o ne a nna kgosi ya Werda mme a tlogela tiro eo Botswana a se na go tsaya boipuso ka gore, jaanong, tiro ya puso e ne e dirwa ka Setswana mme ene a sa itse teme eo, a itse Afrikaans fela. Morago ga gagwe, fa dingwaga di ntse di tlhatlologana, ba bangwe le bone ba nna ba tsena foo. Fa kgang e sale foo, bangwe ka ntlha e nngwe ba bolela fa bogosi bo ka newa Boora Kgokong, kana, Boora Ramokhaneng ka bone ba thibeletse mo Werda pele ga batho botlhe. Jaaka re ne ra utlwa, kgang ya pala, ga se ka ga nna lefoko lepe la tlhomamo la gore, fa e le leina la Esterhuizen, Kgokong le Ramokhaneng, tota setilo se newe lefe. Re ne ra utlwa gape gore, gone fa, ga tswa mogopolo wa gore, fela jaaka go tle go nne go dirwe mo Werda, a le gompieno kgosi e tlhophiwe. Go ya ka polelo, mogopolo wa amogelwa mme kgang ya nna ya se ka ya wela. Ga salela ba ba neng ba romilwe go ya go e reetsa gore ba fetisetse pele megopolo yotlhe e e neng ya ntshiwa foo mme puso ke yone e bone gore kgato go ka tsewa efe.